 Shabalala aliumia juzi usiku nyama za paja katika mchezo wa Kombe la Mapinduzi dhidi ya URA ambapo Simba ilishinda bao 1-0.Katika mchezo huo mchezaji huyo aliumia dakika ya 64 na anatarajiwa kuwa nje kwa takribani wiki sita. “Tshabalala ameumia na atakuwa nje karibu wiki sita, kwa kweli kutanigharimu,” alisema.Aidha kocha huyo alisema amefurahishwa na kiwango kikubwa kilichooneshwa na wachezaji wake licha ya kupoteza nafasi nyingi.Alisema aliamua kutumia kikosi anachokitumia kwenye Ligi Kuu baada ya kuona wachezaji ambao hawapati nafasi walimuangusha alipowapanga kwenye mechi ya kwanza dhidi ya Jamhuri.Aliwataka wachezaji anaowapa nafasi kwenye michuano hiyo kuitumia kwa kucheza vizuri wamshawishi kuwapanga kwenye michezo mingine.